Republica Moldova
GUVERNUL
HOTĂRÂRE  Nr. HG856/2023
din 08.11.2023
pentru aprobarea Reglementării tehnice
privind etichetarea materialelor folosite
la producerea principalelor componente
ale articolelor de încălțăminte destinate
vânzării către consumatori
Publicat : 21.11.2023 în MONITORUL OFICIAL Nr. 437-440 art. 1049 Data intrării în vigoare
UE
În temeiul art.3 alin.(6) din Legea nr.420/2006 privind activitatea de reglementare
tehnică (republicată în Monitorul Oficial al Republicii Moldova, 2017, nr. 92-102, art.125),
cu modificările ulterioare, Guvernul HOTĂRĂȘTE:
1. Se aprobă Reglementarea tehnică privind etichetarea materialelor folosite la
producerea principalelor
componente  ale  articolelor  de  încălțăminte  destinate  vânzării  către  consumatori  (se
anexează).
2. Prezenta hotărâre intră în vigoare la expirarea a 12 luni de la data publicării în
Monitorul Oficial al Republicii Moldova.
PRIM-MINISTRU Dorin RECEAN
Contrasemnează:
Viceprim-ministru,
ministrul dezvoltării
economice și digitalizării Dumitru Alaiba
Nr. 856. Chişinău, 8 noiembrie 2023.
Anexă
la Hotărârea Guvernului nr. 856/2023REGLEMENTARE TEHNICĂ
privind etichetarea materialelor folosite
la producerea principalelor componente ale
articolelor de încălțăminte destinate vânzării
către consumatori
Prezenta  Reglementare  tehnică  transpune  Directiva  94/11/CE  a  Parlamentului
European şi a Consiliului din 23 martie 1994 de apropiere a actelor cu putere de lege şi a
actelor administrative ale statelor membre referitoare la etichetarea materialelor folosite la
producerea principalelor componente ale articolelor de încălţăminte destinate vânzării către
consumatori, publicată în Jurnalul Oficial al Uniunii Europene L 100 din 19 aprilie 1994, așa
cum a fost modificată ultima dată prin Directiva 2013/15/UE a Consiliului din 13 mai 2013,
publicată în Jurnalul Oficial al Uniunii Europene L 158 din 10 iunie 2013.
I. DOMENIUL DE APLICARE ȘI DEFINIȚII
1. Prezenta Reglementare tehnică stabilește condițiile de etichetare a materialelor
utilizate la producerea principalelor componente ale articolelor de încălțăminte destinate
vânzării către consumatori.
2. În  înțelesul  prezentei  Reglementări  tehnice,  încălțăminte  reprezintă  toate
articolele cu tălpi aplicate destinate acoperirii sau protejării piciorului, inclusiv părțile
componente ale acestora comercializate separat, prevăzute în anexa nr. 1.
3. O listă neexhaustivă a articolelor de încălțăminte care fac obiectul Reglementării
tehnice este prezentată în anexa nr. 2.
4. Nu fac obiectul etichetării, potrivit prezentei Reglementări tehnice:
1) încălțămintea uzată, la mâna a doua;
2) încălțămintea de protecție care intră sub incidența Reglementării tehnice privind
echipamentele individuale de protecţie, aprobate prin Hotărârea Guvernului nr. 108/2022;
3) încălțămintea la fabricarea căreia s-au folosit produse chimice periculoase în
sensul Legii nr.277/2018 privind substanțele chimice, dăunătoare sănătăţii şi interzise
comercializării;
4) încălțămintea care are caracter de jucărie.
II. CERINȚE ȘI LIBERA CIRCULAȚIE
5. Încălțămintea și articolele de încălțăminte introduse și/sau puse la dispoziție pe
piață trebuie să respecte cerințele de etichetare prevăzute de prezenta Reglementare
tehnică.6. În cazul în care pe piață este introdusă încălțăminte ce nu respectă dispozițiile
referitoare la etichetare, se aplică măsurile prevăzute de Legea nr. 162/2023 privind
supravegherea pieței și conformitatea produselor.
7. Introducerea pe piață a încălțămintei care respectă cerințele de etichetare stabilite
în prezenta Reglementare tehnică nu poate fi interzisă sau restricționată.
III. INDICAREA INFORMAȚIILOR PE ETICHETĂ
PENTRU INFORMAREA CONSUMATORILOR
8. Informațiile referitoare la compoziția articolelor de încălțăminte sunt comunicate
prin intermediul etichetelor, în conformitate cu punctele 13-18.
9. Etichetele  cuprind  informații  referitoare  la  cele  trei  părți  componente  ale
articolelor de încălțăminte, astfel cum sunt definite în anexa nr.1, respectiv:
1) partea superioară;
2) căptușeala și branțul;
3) talpa exterioară.
10. Compoziția materialelor utilizate la fabricarea principalelor componente ale
articolelor de încălțăminte se indică prin pictograme sau prin indicații scrise sub formă de
text în limba română, fără a exclude prezentarea acestora, şi în alte limbi străine, în
conformitate cu prevederile anexei nr. 1.
11. În cazul părții superioare, clasificarea materialelor utilizate se stabilește în baza
prevederilor punctului 13 și ale anexei nr. 1, fără să se țină seama de accesorii sau
întărituri, precum plasture de protecție a gleznei, borduri, ornamentații, catarame, găici sau
alte accesorii similare.
12. În cazul tălpii exterioare, clasificarea materialelor utilizate se stabilește pe baza
volumului materialelor conținute de aceasta, în conformitate cu punctele 13-18.
13. Etichetele trebuie să ofere informații despre materialul, clasificat conform anexei
nr. 1, care este în proporție de cel puțin 80 % din suprafața părții superioare, a căptușelii și
a branțului articolului de încălțăminte, respectiv de cel puțin 80 % din volumul tălpii
exterioare. Dacă niciunul dintre materiale nu reprezintă cel puțin 80 % din produs, se indică
principalele două materiale componente ale încălțămintei.
14. Informațiile  referitoare  la  compoziție  sunt  prezentate  pe  încălțăminte.
Producătorul sau reprezentantul său autorizat, persoană juridică cu sediul în Republica
Moldova, poate opta fie pentru pictograme, fie pentru indicații scrise cel puțin în limba
română, astfel cum este definit și ilustrat în anexa nr. 1.
15. Etichetarea presupune aplicarea informațiilor prevăzute de aceasta pe cel puțin
un articol al fiecărei perechi de încălțăminte și se realizează prin imprimarea, lipirea,
ștanțarea sau atașarea unei etichete.16. Etichetarea trebuie să fie vizibilă, bine aplicată și accesibilă și să nu inducă în
eroare consumatorul, iar pictogramele trebuie să fie suficient de mari pentru ca informaţiile
conţinute de acestea să fie uşor de înţeles.
17. Producătorul sau reprezentantul său autorizat, persoană juridică cu sediul în
Republica  Moldova,  este  responsabil  de  furnizarea  etichetelor  pentru  articolele  de
încălţăminte  şi  de  corectitudinea  informaţiilor  furnizate.
18. În cazul în care producătorul sau reprezentantul său autorizat nu are sediul în
Republica Moldova, responsabilitatea prevăzută la punctul 17 îi revine importatorului.
Comerciantul  cu  amănuntul  are  responsabilitatea  de  modul  în  care  încălțămintea
comercializată  de  acesta  poartă  etichetele  corespunzătoare  prevăzute  în  prezenta
Reglementare  tehnică.
19. Informațiile necesare conform prezentei Reglementări tehnice pot fi completate,
dacă este cazul, cu informații suplimentare aplicate pe etichete sub formă de text.
anexa nr.1
anexa nr.2